Duitsers ryg doele teen SA hokkiemans in | Netwerk24
23 Februarie 2020 22:00
Suid-Afrika se Nic Spooner. Foto: Gallo Images
Duitsland, sesde op die wêreldranglys, het Saterdag se eerste wedstryd met 11-2 gewen, nadat hy rustyd met 5-0 voor was.
Jonas Gomoll het vier doele vir die wenspan aangeteken.
Die Duitsers het volgens web.hockey.de vyf van hul sewe strafhoeke afgerond, terwyl Suid-Afrika se Ignatius Malgraff welslae met een van die tuisspan se vier strafhoeke gehad het. Bili Ntuli het die tuisspan se ander doel aangeteken.
Onthou gerus dat die Duitsers se kaptein, Tobias Hauke, al meer as 300 toetse gespeel en hy is een van tien spelers in die toergroep met meer as 100 wedstryde.
Suid-Afrika se mees ervare speler, Austin Smith, is een van vier spelers wat weens oorsese verpligtinge nie beskikbaar vir dié reeks is nie.
Die laaste twee wedstryde in die reeks is Donderdag en Saterdag. – Sportredaksie
Meer oor: Hokkie | Wits | Duitsland
SA hokkiemans maak skoonskip teen VSA